OzLabs/hebrew-wiki-articles huggingface dataset:
מכלאת הדובים של ברלין

מכלאת הדובים של ברלין, [[1989]]
מכלאת הדובים של ברלין (בגרמנית: Berlin Bärenzwinger) היא אתר תיירותי בעיר ברלין, המשמשת כיום לתערוכות אומנות פתוחות. 

המכלאה הוקמה ב-1939 בקֶלְנִישֶר פארק (Köllnischer Park) שברובע מיטֶה, מאחורי מוזיאון מרקישה (Märkisches Museum), לציון הקשר המיוחד בין העיר ברלין ובין הדובים. מאז 1280 היה סמלה של העיר ברלין דב, ויש סברות שלפיהן גם שמה של העיר נגזר מהמילה הגרמנית לדב - Bär.

המכלאה ממוקמת בסמוך לשרידים ארכאולוגיים שנחשפו מההתיישבות הראשונה באזור ברלין, בלב גן ציבורי, וסביבה תעלת מים שהפרידה בין הדובים שחיו בה והמבקרים. ב-1994 נוסדה "קרן ידידי הדובים של ברלין", שמוקדשת לחקר ההיסטוריה והמסורות הקשורות בדובים של ברלין. חברי הקרן אוספים ומתעדים אזכורים לדובים ברחבי ברלין, בארכיון שכולל כיום למעלה מ-580 יצירות אומנות משיש, אבן, ברזל וחומרים נוספים. בכל שנה בינואר ציינה הקרן, בשיתוף עיריית ברלין, את יום ההולדת של הדובים, שזכו למתנות בדמות פירות ומאכלים אחרים, והאירוע היה זוכה לסיקור תקשורתי נרחב. 

הדובים האחרונים שחיו במכלאה היו שתי דובות חומות - שנוט (ילידת 1981) ובתה מקסי (ילידת 1996), ודוב זכר בשם טילו שנפטר באפריל 2007 ממחלת הסרטן. עד למותו טילו נשא בתואר "הדוב העירוני של ברלין". לאחר שגם שתי הדובות מתו בשיבה טובה, הוחלט שלא לאכלס מחדש את המכלאה בדובים נוספים, והיא עמדה נטושה עד לספטמבר 2017, אז נחנכה מחדש כמקום תרבות לאמנות עכשווית ייחודית בחסות המחלקה העירונית לאמנות ולתרבות.

==קישורים חיצוניים==

* 

==הערות שוליים==

ברלין, דובים
קטגוריה:ברלין: מבנים
Tragic Kingdom

Tragic Kingdom ("ממלכה טראגית") הוא אלבום האולפן השלישי של להקת הסקא האמריקאית נו דאוט. האלבום הופץ ב-10 באוקטובר 1995, ב-Trauma Records, השייכת לחברת התקליטים אינטרסקופ.

האלבום הופק על ידי מתיו ויילדר ואת המיקסים ערך פול פאלמר. ההקלטות נערכו ב-11 אולפנים שונים בלוס אנג'לס רבתי ובוצעו בין מרץ 1993 לאוקטובר 1995. בין השנים 1995 ל-1998, הופצו ממנו שבעה סינגלים, הכוללים את השיר "Just a Girl", שנכנס למצעדים בילבורד הוט 100 ומצעד הסינגלים הבריטי, ואת "Don't Speak", שעמד בראש Billboard Hot 100 airplay והגיע ל"חמשת הטובים" במצעדים רבים.

רוב מבקרי המוזיקה כתבו ביקורות חיוביות על האלבום, ובטקס פרסי גראמי ה-39 הייתה הלהקה מועמדת לתגלית השנה ולאלבום הרוק הטוב ביותר. האלבום מכר כ-16 מיליון עותקים בכל רחבי העולם, וזכה בתואר "אלבום יהלום" מה-Recording Industry Association of America. האלבום תרם רבות לתחייתו המחודשת של ז'אנר הסקא בשנות התשעים, בכך ששכנע חברות הקלטה להחתים להקות מהז'אנר ובכך שמשך תשומת לב מצד המיינסטרים.

נו דאוט יצאה בסבב הופעות לקידום האלבום. סבב זה תוכנן על ידי Project X ונמשך כשנתיים וחצי. אחת מההופעות הראשונות, באנהיים, צולמה והפכה לאלבום Live in the Tragic Kingdom שהופץ בתחילה ב-VHS ולאחר מכן ב-DVD.

האלבום דורג במקום ה-441 ברשימת 500 האלבומים הטובים ביותר של המגזין רולינג סטון.

== רשימת הרצועות ==

==קישורים חיצוניים==

קטגוריה:אלבומי 1995
קטגוריה:נו דאוט
קטגוריה:אלבומים באנגלית
קטגוריה:אלבומים שהופקו על ידי מת'יו ויילדר
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת אינטרסקופ רקורדס
נחל זרד

מפל הגיר בוואדי חסא, אשר זוהה בידי מספר חוקרים עם נחל זרד המקראי
נחל זֶרֶד הוא נחל הנזכר בתנ"ך בתחום מואב, בתיאור מסע בני ישראל לארץ כנען. 

נחל זרד זוהה בידי מספר חוקרים עם ואדי חסה הנשפך לדרום ים המלח ובהתאם שימש השם נחל זרד במאות ה-19 וה-20 לציון ואדי חסה. זיהוי אחר לנחל הוא ואדי טרפויה, נחל במזרח מואב, המתחבר לארנון מכיוון דרום מזרח, ואשר תואם את התיאור המקראי, ואת התרגומים הארמיים למקרא.

==נחל זרד בתנ"ך==
שטחי מואב

נחל זרד נזכר לראשונה בתנ"ך בספר במדבר בתיאור הגעתם של בני ישראל לתחום מואב, בסוף נדודיהם במדבר: .

בהמשך, נזכר הנחל בספר דברים: .

לפי המקרא עברו אפוא בני ישראל במזרח מואב, עד הגיעם לנחל ארנון, שהיווה גבול האמורי. נחל זרד היה התחנה האחרונה במסעם של בני ישראל טרם הגיעם לתחום האמורי בעבר הירדן, שאותו הורשו לרשת.

בתרגום יונתן והירושלמי על נחל זרד מובאים שני תרגומים: "נחל טרוויא" ו"נחל דמרבי חלפי וגילי וסיגלי". אליעזר בן-יהודה הציע להסביר את שם הנחל על פי הצמחייה הצפופה על גדותיו. 

==זיהוי==
בהתאם למסופר בתורה, נחל זרד עובר ממזרח לארץ מואב. על כן, היו שזיהו את נחל זרד עם אחד היובלים המזרחיים של נחל ארנון. אלואיס מוסיל זיהה את נחל זרד בואדי אל-סולטאני, אחד היובלים הדרום מזרחיים של הארנון. אחרים זיהו את נחל זרד בואדי לג'ון, יובל דרומי של הארנון. זיהוי שלישי היה בואדי סעידה. החוקר יואל אליצור תומך בזיהוי נחל זרד בוואדי נח'ילה או בוואדי טרפויה, שני יובלים של נחל ארנון מדרום מזרח. וואדי טרפייה מוזכר במיוחד כזיהוי טוב בגלל הדמיון בין שם הוואדי לבין התרגום ל"נחל טרוויא".

עם זאת, הזיהוי המקובל של נחל זרד הוא בואדי חסה, ובהתאם בתקופה המודרנית כונה ואדי חסה בשם העברי נחל זרד. החוקר יוסף ברסלבי ביסס באריכות את הזיהוי הזה בין השאר על דמיון השם ערבי. בין השאר נטען שמדברים ב' משתמע שנחל זרד הפריד בין אדום למואב, עובדה התואמת את מיקומה של ואדי חסה. תומכי זיהוי זה מסבירים את הפסוקים בספר במדבר ככוללים באזור ממזרח למואב גם את האזור מדרום מזרח, וכך הפסוקים תואמים את הזיהוי עם נחל זרד. תמיכה נוספת בזיהוי זה נמצאה במפת מידבא, בה מופיע כיתוב הדומה לשם זרד ליד נחל הנשפך לים המלח ממזרח. 

יואל אליצור טוען שההסתמכות על מפת מידבא בטעות יסודה. לטענתו, השם המצוין על גבי הנחל הנשפך לדרום ים המלח במפת מידבא הוא "AREA" ולא "ZARED" (האותיות D ו-A דומות ביוונית, אך ברור מהמפה שמדובר ב-A). לדבריו, השם AREA הוא כנראה קיצור של שם העיר היוונית AREAPOLIS ששכנה באזור, אשר התבסס בתורו על השם המקראי וההיסטורי של אזור דרום מואב - "עָר". בנוסף, טוען אליצור שהנחל המסומן במפת מידבא הוא בכלל נחל צפוני יותר מוואדי חסא, וייתכן שמדובר בוואדי כרכ.

==הערות שוליים==

קטגוריה:עבר הירדן המזרחי
זרד
זרד
מתוטרקסט

מתוטרקסט (Methotrexate; בעבר Amethopterin) הוא תכשיר נוגד חומצה פולית אשר ניתן כתרופה כימותרפית, במטרה לסייע בטיפול בסוגים מסוימים של מחלת הסרטן, בהם סרטן השד, סרטן שלפוחית השתן וגידולים סרטניים בשלד, כמו-גם במספר סוגי לוקמיה. שימוש נוסף הוא לסיום היריון חוץ-רחמי, פסוריאזיס ודלקת מפרקים שגרונתית. התרופה משתייכת לקבוצת התרופות הכימותרפיות המטבוליטיות.

מינון נמוך של מתוטרקסט הוכח כיעיל מאוד עבור ניהול של דלקת מפרקים שגרונית, מחלת קרוהן ובטיפול בחולי פסוריאזיס, הסובלים מדלקת מפרקים פסוריאטית.

==מבנה ואופן פעולה==
המבנה הכימי של מתוטרקסט מבוסס על מבנה המולקולה חומצה פולינית הנמצאת בגוף באופן טבעי, וחוסם באופן זה את יכולתם של התאים הסרטניים להתרבות בגוף. התרופה עשויה לפגוע גם בהתרבותם של תאי גוף בריאים, ולגרום למספר תופעות לוואי. לעיתים נותנים לחולה חומצה פולינית יממה לאחר מתן המתוטרקסט, כדי לסתור חלק מתופעות הלוואי. הטיפול במתוטרקסט נמשך בדרך כלל בין ארבעה לחמישה ימים בחולי סרטן, וכפעם בשבוע בדלקות מפרקים.

==תופעות לוואי נפוצות==
#פגיעה במערכת החיסונית של הגוף ("ספירות לבנות"), מה שמקשה על הגוף להילחם בזיהומים.
#כאבי ראש, כאבי שרירים, שיעול, בחילות, שלשולים, כאב גרון, כאב בעת הטלת שתן או תחושת צמרמורת.
#עייפות וקוצר נשימה עקב ירידה במספר תאי הדם האדומים (אנמיה).
#נטייה לדימום בקלות רבה יותר (מן האף ומן החניכיים למשל), עקב ירידה במספר הטסיות.
#כיבים לאורך כל מערכת העיכול.

תופעות לוואי אלה עשויות להופיע כשבוע מיום תחילת הטיפול, ובדרך כלל נעלמות תוך 3 עד 4 שבועות.

==קישורים חיצוניים==

* [https://mohpublic.z6.web.core.windows.net/IsraelDrugs/Rishum01_10_282819723.pdf מתוטרקסאט - עלון לצרכן], באתר [https://israeldrugs.health.gov.il/#!/byDrug מאגר התרופות], משרד הבריאות.

* 

קטגוריה:תרופות לטיפול בגידולים
קטגוריה:תרופות שמדכאות את מערכת החיסון
קטגוריה:תרופות יתומות
כנסיית סן מקלו

כנסיית סן מקלו (בצרפתית: Église Saint-Maclou) היא כנסייה קתולית בסגנון האדריכלות הגותית ברואן שבצרפת. הכנסייה הוכרזה כמונומנט היסטורי.

הכנסייה נבנתה באזור בו עמדו בתי עץ נורמנים בשנת 1200. היא נבנתה מחדש בסגנון גותי לוהב בשנים 1437-1521. מגדל המצלב, ועליו צריח מחודד גבוה, נבנה בשנת 1868 במסגרת גל התחייה הגותית על ידי ז'אק-אז'ן ברתלומיי (Jacques-Eugene Bartholomew). ב-4 ביוני 1944 ניזוקה הכנסייה מהפצצות מלחמת העולם השנייה (בתוך הכנסייה נמצא צילום המתאר את ההרס), אך היא שופצה ושוקמה לאחר מכן. 

כנסיית סן מקלו היא דוגמה מצוינת לסגנון גותי לוהב (Flamboyant), בעיצובה, בעושר הקישוטים ובתחרת החלונות הזורמת דמוית הלהבות שלה. החזית היא בת שלושה שערים באותו גובה, הממוקמים בעומקן של 5 מבואות (porch) ועליהן קישוטים, תגליפים ותחרת אבן. גם הדלתות עצמן מעוטרות בתגליפים. המבואות מעוטרות ב-5 גמלונים (אחד לכל מבואה) ועליהם תחרת אבן בסגנון הלהבות. מסביב לכנסייה תמיכות דואות בנות שתי קומות, אותן ניתן לראות גם על החזית המערבית. פנים המבנה מכיל גם יצירות מסגנונות מאוחרים יותר, לרבות חדר תשמישי קדושה בסגנון הרנסאנס עם עמודי שיש מאיטליה, ותגליפי עץ בסגנון הבארוק בבית המקהלה. הצריח המחודד של הכנסייה, המתנשא לגובה של 88 מטר, נוסף במסגרת שיפוצי התחייה הגותית במאה ה-19, והוא אחד המראות הבולטים בעיר לצד קתדרלת רואן וכנסיית סנט אואן.

<gallery widths=200 heights=250 mode=packed>
File:Church of Saint-Maclou (France).jpg|החזית
File:Rouen église Saint maclou intérieur du clocher.jpg|פנים הצריח המחודד
File:Rouen, St-Maclou 07.JPG|פנים הכנסייה
</gallery>

== קישורים חיצוניים ==

* [http://www.sacred-destinations.com/france/rouen-st-maclou-church.htm כנסיית סן מקלו], ב-Sacred Destinations
* [http://en.structurae.de/structures/data/index.cfm?ID=s0004685 כנסיית סן מקלו], מידע ותמונות באתר Structurae.de
* [http://www.pitt.edu/~medart/menufrance/rouensm.html תמונות], באתר אוניברסיטת פיטסבורג
* [http://www.bluffton.edu/~sullivanm/maclou/maclou.html תמונות]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:צרפת: כנסיות בסגנון גותי
מדד TIMI

מדד TIMI (ראשי תיבות באנגלית: Thrombolysis In Myocardial Infarction) הוא מדד להערכת מטופלים הסובלים מתסמונת כלילית חדה בסיכון גבוה. מדד זה מבוסס על קריטריונים פשוטים שניתן להשיגם בקלות עם הגעת המטופל לחדר המיון. 

== חישוב ציון TIMI ==
גורמי סיכון: (כל גורם סיכון שווה נקודה אחת, סיכום הנקודות נותן את ציון TIMI): 
# גיל מעל 65.
# מחלת עורקים כלילית ידועה עם היצרות מעל 50%.
# תסמינים תעוקתיים חמורים (יותר משני התקפים של כאב בחזה ב-24 השעות האחרונות).
# סטיית ST באק"ג הראשוני שנערך למטופל עם קבלתו.
# מרקרים מיוקרדיאליים מוגברים בסרום.
# שימוש באספירין ב-7 הימים שלפני ההגעה לבית החולים.
# לפחות שלושה גורמי סיכון למחלת עורקים כליליים מבין הגורמים הבאים: רקע משפחתי, סוכרת, יתר לחץ דם, יתר כולסטרול בדם, עישון בהווה.

הציון הוא אמצעי יעיל לזיהוי המטופלים שיפיקו תועלת מטיפול פולשני כגון צנתור. במחקרים אחרונים (FRISC II, TACTICS TIMI 18) נמצא כי מטופלים עם ציון TIMI גבוה (5-7 נקודות) וכן בינוני (3-4 נקודות) הפיקו תועלת מהתערבות פולשנית מוקדמת, בעוד שהמטופלים עם ציון הסיכון הנמוך (0-2 נקודות) לא הפיקו תועלת מהגישה הפולשנית. 

==קישורים חיצוניים==

קטגוריה:מחלות לב איסכמיות
קטגוריה:מדדים רפואיים
רוברט ויטק

רוברט ויטק (בסלובקית: Róbert Vittek; נולד ב-1 באפריל 1982 בברטיסלאבה) הוא כדורגלן עבר סלובקי ששיחק בעמדת החלוץ.

== קריירה ==
ויטק החל את הקריירה המקצוענית שלו במועדון הפאר המקומי סלובן ברטיסלאבה בשנת 1999. בשנת 2003 הוא הגיע לנירנברג הגרמנית, בזמן שהמועדון היה בליגת המשנה הגרמנית. בעונת , הוא סייע למועדון לזכות בהעפלה לבונדסליגה כאשר כבש 5 שערים באותה העונה. את העונה שלאחר מכן, ויטק החל בצורה רעה כאשר לא הצליח להבקיע שער ב-17 המשחקים הראשונים של העונה. ואז, לאחר פגרת החורף בגרמניה, ויטק כבש בצרורות, והגיע להישג מרשים של 16 שערים ב-16 המשחקים האחרונים של העונה. במחזורים ה-24 וה-25 של אותה העונה, ויטק עשה היסטוריה בבונדסליגה כאשר היה השחקן הראשון שכובש סך הכל 6 שערים בשני משחקים רצופים. סך הכל באותה העונה, היו לויטק 5 משחקים בהם כבש צמד לפחות, והוא סיים במקום החמישי בטבלת מלכי השערים של הבונדסליגה. בעזרתו של השחקן במחצית השנייה של העונה, נירנברג עלתה ממאבקי הירידה עד למקום השמיני המכובד.

אחרי עונת , בה המשיך לפרוח בנירנברג, קבוצות רבות ברחבי אירופה רצו בשירותיו של השחקן, כאשר המועמדת העיקרית לקליטתו של ויטק הייתה יריבת הבונדסליגה המבורג. דינמו קייב האוקראינית הציעה עבורו 10 מיליון אירו ביוני 2006, אך נירנברג סירבה להצעתה. בנוסף נירנברג דחתה הצעה עבורו מלוקומוטיב מוסקבה הרוסית. בסופו של דבר, ויטק עבר לליל הצרפתית בשנת 2008.

לאחר שעבר באנקרגוצ'ו, טרבזונספור ובאיסטנבול בשאקשהיר, ב-3 בספטמבר 2013 חזר ויטק לסלובן ברטיסלאבה. באותה העונה זכה עם הקבוצה באליפות הליגה הסלובקית והגיע עמה לגמר הגביע הסלובקי.

ויטק חבר בסגל הנבחרת הסלובקית מאז שנת 2001. בטורניר מונדיאל 2010 שיחק ויטק בכל ארבעת משחקיה של נבחרתו, וכבש ארבעה שערים, כולל שער בפנדל בהפסד לנבחרת הולנד בשלב שמינית הגמר. שעריו בטורניר העלו את מאזן כיבושיו במדים הלאומיים ל-23 שערים, אשר הכתירו את ויטק כמלך שערי סלובקיה בכל הזמנים עד קיץ 2019.

==קישורים חיצוניים==

קטגוריה:כדורגלנים סלובקים
קטגוריה:חלוצי כדורגל סלובקים
קטגוריה:ברטיסלאבה: כדורגלנים
קטגוריה:כדורגלני סלובן ברטיסלאבה
קטגוריה:כדורגלני נירנברג
קטגוריה:כדורגלני ליל
קטגוריה:כדורגלני טרבזונספור
קטגוריה:כדורגלני איסטנבול בשאקשהיר
קטגוריה:כדורגלני דברצן
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בהונגריה
קטגוריה:סלובקים שנולדו ב-1982
מוס הארט

מוס הארט (אנגלית: Moss Hart; 24 באוקטובר 1904, ניו יורק – 20 בדצמבר 1961, פאלם ספרינגס) מחזאי ובמאי תיאטרון יהודי-אמריקאי.

==תולדות חיים וקריירה==
מחזהו הראשון בברודוויי היה Once in a Lifetime ("פעם בחיים") ב-1930. היה זה גם שיתוף פעולה ראשון שלו עם ג'ורג' קאופמן. שיתוף פעולה זה הניב גם את המחזות "הן לא תקחהו עמך" (1936), שזיכה את הצמד בפרס פוליצר ו"האדם שבא לסעוד" (1939).

במהלך שנות השלושים כתב עם אירווינג ברלין את מחזות הזמר Face the Music (1932). ו-As Thousands Cheer (1933), ב-1935 כתב את תמליל המחזמר Jubilee, שכלל שירים מאת קול פורטר וב-1937 כתב את I'd Rather Be Right ("מוטב שאהיה צודק") יחד עם צמד הכותבים רוג'רס והארט (לא היה קשר משפחתי בין מוס הארט ולורנץ הארט מן הצמד). ב-1941 שיתף פעולה עם איירה גרשווין וקורט וייל בכתיבת המחזה המוזיקלי Lady In The Dark ("אשה בחשכה").

בשנות הארבעים עבד מדי פעם בהוליווד. הישגו הגדול ביותר הוא התסריט לסרט "הסכם ג'נטלמני" (1947) עבורו היה מועמד לפרס אוסקר לתסריט המקורי הטוב ביותר.

ב-1952 כתב את התסריט לסרט הביוגרפי "הנס כריסטיאן אנדרסן" בכיכובו של דני קיי וב-1954 כתב את התסריט לסרט "כוכב נולד" בבימויו של ג'ורג' קיוקור, עם שירים מאת איירה גרשווין והרולד ארלן ובכיכובה של ג'ודי גרלנד. במהלך שנות החמישים תיפקד בעיקר כבמאי בברודוויי. להיטו הגדול ביותר היה My Fair Lady ("גבירתי הנאוה", 1956), בו ביים את ג'ולי אנדרוז ושאותו הסכים לביים לאחר ששמע שני שירים מתוכו בלבד. המחזמר הופיע מעל בימות ברודוויי ווסט אנד במשך שבע שנים והארט זכה עבורו בפרס טוני.

ב-1959 פרסם את האוטוביוגרפיה שלו Act One: An Autobiography, שעובד לסרט ב-1963.

ב-1960 ביים את המחזמר האחרון שלו, "קמלוט", שזכה אף הוא בפרס טוני.

==חייו האישיים==
הארט סבל מהפרעה דו-קוטבית, כיוון שהיה רווק שנים רבות נחשב גם להומוסקסואל. ב-1946 נישא לזמרת-שחקנית קיטי קרליסל, לזוג נולדו שני ילדים.

==לקריאה נוספת==
* מוס הרט, מערכה ראשונה, הוצאת זיו תל אביב, תשכ"ב
<div style="direction: ltr;">
* Steven Bach, Dazzler: The Life and Times of Moss Hart, Da Capo Press, 2002 
* Moss Hart, Act One: An Autobiography 
</div>

==קישורים חיצוניים==

* [http://www.nytimes.com/books/first/b/bach-01dazzler.html Broadway Baby] הפרק הראשון מהספר dazzler, הניו יורק טיימס <sub>האתר דורש הרשמה, בחינם</sub>
* [http://www.nytimes.com/books/01/04/29/reviews/010429.29leithat.html Broadway Returned His Regards] ביקורת על הספר, הניו יורק טיימס <sub>האתר דורש הרשמה, בחינם</sub>
* 
* 
* 

==הערות שוליים==

קטגוריה:ניו יורק: אישים
קטגוריה:במאי תיאטרון יהודים אמריקאים
קטגוריה:זוכי פרס דונלדסון
קטגוריה:זוכי פרס טוני: במאים
קטגוריה:מחזאים יהודים אמריקאים
קטגוריה:משפחת סולומון
קטגוריה:מתמודדים עם מגבלה נפשית: אמריקאים
קטגוריה:זוכי פרס פוליצר: דרמה
קטגוריה:אמריקאים שנולדו ב-1904
קטגוריה:אמריקאים שנפטרו ב-1961
רוג'רס והארט

רוג'רס ליד ה[[פסנתר, הארט עומד לימינו]]
רוג'רס והארט (באנגלית: Rodgers and Hart) היו צמד כותבי שירים, שהטביעו את חותמם בתולדות מחזות הזמר האמריקניים וספר השירים האמריקאי הגדול. שניהם יהודים-אמריקאיים.

== פעילות ==
ריצ'רד רוג'רס ולורנץ הארט התפרסמו בזכות 28 מחזות הזמר מצליחים שכתבו ושהוצגו בברודוויי וכ-500 שירים. הזוג שיתף פעולה מ-1919 ועד מותו של הארט.

הם הכירו ב-1919 עת למדו באוניברסיטת קולומביה בניו יורק. עד מהרה הפכו לזוג כותבי שירים מבוקש בסמטת טין פאן. ב-1925 כתבו את המחזמר הראשון שלהם, The Garrick Gaieties בו הוצג להיטם "מנהטן". רבים מהשירים שחיברו הפכו לסטנדרטי ג'אז, בהם Blue Moon, I Wish I Were in Love Again, My Funny Valentine, The Lady is a Tramp, Bewitched, Bothered and Bewilderedו- ?Have You Met Miss Jones.

בשנות השלושים, עקב המשבר אליו נקלעה ברודוויי עברו רוג'רס והארט להוליווד בה כתבו שירים לסרטים מוזיקליים. סרטיהם החשובים מהתקופה הם "אהביני הלילה" (Love Me Tonight) מ-1932 שהציג את השיר Blue Moon, "נשיא הרפאים" (The Phantom President) מאותה שנה בכיכובו של ג'ורג' מ. קוהאן, "הללויה, אני אידיוט" (Hallelujah, I'm a Bum) בכיכובו של אל ג'ולסון ו"מיסיסיפי" (Mississippi) בכיכובם של וו. סי. פילדס ובינג קרוסבי. ב-1935 חזרו לברודוויי וכתבו מחזמר בכל שנה. 

לפי שיטת העבודה שלהם לרוב היה רוג'רס כותב את המוזיקה לה היה מתאים הארט מילים. הם ניסו להעלות את רמת מחזות הזמר וכך "ינקי מקונטיקט" שלהם (1927) מבוסס על הספר ינקי מקונטיקט בחצר המלך ארתור של מארק טוויין ו"הנערים מסירקוז" (1938) מבוסס על קומדיה של טעויות מאת ויליאם שייקספיר. בחלק מהמחזות הופקד על הכוריאוגרפיה ג'ורג' בלנשין.

שקיעתו של הארט לאלכוהוליזם הביאה לכך שרוג'רס לא יכול היה לשתף עמו פעולה עוד. בראשית 1943 צירף אליו את חברם המשותף, אוסקר המרשטיין, בלי ידיעתו של הארט, לצורך כתיבת המחזמר "אוקלהומה!". הארט נפטר בהמשך אותה שנה.

== ראו גם ==

* רוג'רס והמרשטיין

==לקריאה נוספת==
<div style="direction: ltr;">
*Block, Geoffrey Holden, The Richard Rodgers reader (2002), Oxford University Press US, 
*Denison, Chuck, The Great American Songbook: Stories of the Standards (2004), Author's Choice Publishing, 
*Everett, William and Laird, Paul, The Cambridge Companion to the Musical (2008), Cambridge University Press, 
*Green, Stanley, The world of musical comedy (1984, 4th Edition), Da Capo Press, 
*Nolan, Frederick, Lorenz Hart:A Poet on Broadway (1995), Oxford University Press US,
*Secrest, Meryle, Somewhere for me:a biography of Richard Rodgers (2002), Hal Leonard Corporation, 
</div>

==קישורים חיצוניים==
* [http://www.pbs.org/wnet/gperf/dialogue/dialogue_mrodgers.html ריאיון עם אלמנתו של רוג'רס על שיתוף הפעולה] 
* [http://www.musicals101.com/1920bway4.htm History of The Musical Stage] פרק מההיסטוריה של ברודוויי 

קטגוריה:מלחיני מחזות זמר
קטגוריה:פזמונאים אמריקאים
קטגוריה:צמדים מוזיקליים אמריקאיים
קטגוריה:מוזיקאים יהודים אמריקאים
קטגוריה:מלחינים יהודים אמריקאים
לורנץ הארט

לורנץ "לארי" הארט (Lorenz "Larry" Hart; 2 במאי 1895 - 22 בנובמבר 1943) היה פזמונאי יהודי אמריקאי. נודע כחברו של ריצ'רד רוג'רס לצמד רוג'רס והארט. צמד זה כתב מחזות זמר בברודוויי ולמעלה מ-500 שירים, בהם: Blue Moon",, "The Lady Is a Tramp", "Bewitched, Bothered, and Bewildered", "Falling in Love with Love", ו-"My Funny Valentine", שהפכו לסטנדרטים של ג'אז ולאבני-פינה בספר השירים האמריקאי הגדול.

==חייו==
לורנץ הארט נולד בהארלם למשפחת מהגרים יהודים. בעת לימודיו באוניברסיטת קולומביה בשנת 1919 פגש את ריצ'רד רוג'רס והשניים החלו לשתף פעולה. עד מהרה היו לזוג כותבי שירים מבוקש בסמטת טין פאן. ב-1925 כתבו את המחזמר הראשון שלהם לברודוויי.

הארט כתב בדרך כלל את מילותיו למוזיקה של רוג'רס, הוא השתמש בקצב פנימי הנובע ממילים מרובות הברות (למשל Bewitched, Bothered, and Bewildered) ובתחכום צורני ותוכני.

הארט נאבק כל חייו עם נטיתו ההומוסקסואלית, דבר שהביא אותו לאלכוהוליזם שגרם לחוסר תפקוד לקראת שנת 1943. בשנה זו החל רוג'רס לשתף פעולה עם אוסקר המרשטיין, כאשר הארט עדיין היה בחיים. חמישה ימים לאחר העלאה-מחדש של המחזמר "ינקי מקונטיקט" אותו כתב עם רוג'רס, נפטר מדלקת ריאות בודד בדירתו שבניו יורק.

בשנת 1948 הפיקו אולפני MGM את הסרט הביוגרפי "מילים ולחן" ("Words and Music"), בכיכובו של מיקי רוני שגילם את דמותו של הארט. הסרט ייפה מאוד את מציאות חייו העגומה של הארט והתייחס אליו כדמות רומנטית.

==מעבודותיו==
<div style="direction: ltr;">
* 1925 The Garrick Gaieties
* 1927 A Connecticut Yankee
* 1928 Present Arms
* 1935 Jumbo
* 1936 On Your Toes
* 1937 Babes in Arms
* 1938 The Boys from Syracuse
* 1938 I Married an Angel
* 1938 Too Many Girls
* 1940 Pal Joey
* 1942 By Jupiter
</div>

==לקריאה נוספת==
<div style="direction: ltr;">
* Hart, Dorothy. Thou Swell, Thou Witty: The Life and Lyrics of Lorenz Hart. New York: Harper & Row, 1976.
* Nolan, Frederick W. Lorenz Hart: A Poet on Broadway. New York: Oxford University Press, 1994.
* Marx, Samuel, and Jan Clayton. Rodgers & Hart: Bewitched, Bothered, and Bedeviled : an Anecdotal Account. New York: Putnam, 1976.
* Friends of the USC Libraries. The Hart of the Matter: A Celebration of Lorenz Hart, September 30, 1973. [Los Angeles]: Friends of the USC Libraries, University of Southern California, 1973.
</div>

==קישורים חיצוניים==

* [https://web.archive.org/web/20121231022737/http://www.lorenzhart.org/ אתר התמלילים של הארט] 
* [http://www.time.com/time/printout/0,8816,300674,00.html That Old Feeling: Heart to Hart] 
* [https://web.archive.org/web/20170421210032/http://www.songwritershalloffame.org/exhibits/C66 ביוגרפיה בהיכל התהילה של כותבי השירים] 
* 
* 

==הערות שוליים==

קטגוריה:פזמונאים אמריקאים
קטגוריה:יהודים אמריקאים
קטגוריה:לבריתנים אמריקאים
קטגוריה:פזמונאים להט"בים
קטגוריה:להט"בים אמריקאים
קטגוריה:אמריקאים שנולדו ב-1895

קטגוריה:אמריקאים שנפטרו ב-1943
ג'ייסון וולס

ג'ייסון וולס (באנגלית: Jayson Wells; נולד ב-22 בדצמבר 1976 בקליבלנד, אוהיו) הוא כדורסלן עבר אמריקאי המשחק בעמדת הפאוור פורוורד ומתנשא לגובה של 2.02 מטרים.

וולס, בוגר אוניברסיטת המדינה של אינדיאנה, החל את קריירת הבוגרים שלו באלביק סטוקהולם השוודית, עימה זכה באליפות הליגה השוודית-פינית ובתואר הפורוורד המצטיין של הליגה בעונת ובגביע השוודי-פיני בעונת . לאחר מכן חתם בקבוצת האוסטרלית קנברה קנונס, בה שיחק במשך שלוש עונות, כשבעונתו האחרונה בליגה אף נבחר ל-MVP של גמר ה-NBL. בעונת עבר לישראל וחתם בא.ס. רמת השרון, במדיה קלע 20.7 נקודות, הוריד 11.5 ריבאונדים (מלך הריבאונדים של הליגה) וחטף 1.3 כדורים בממוצע למשחק. את העונה שלאחר מכן לא החל באף קבוצה ורק בינואר 2005 חזר לשחק כשחתם בהפועל ירושלים.

בעונת עבר לעירוני נהריה אותה הוביל למקום הרביעי בליגה עם ממוצעים של 17 נקודות, 9 ריבאונדים, 2 אסיסטים ו-1.2 חטיפות למשחק. לאחר מכן החל לנדוד ברחבי העולם ושיחק בקאפו ד'אורלנדו האיטלקית, דן בוס ההולנדית ולאחר חצי עונה נוספת בירושלים, בה סייע לקבוצה לזכות בגביע המדינה, תוך שהוא קולע בגמר 3 נקודות. בהמשך עבר לאל וואסל מערב הסעודית, אך גם בה שיחק רק חצי עונה ועבר לפולטאבה האוקראינית. את עונת החל בקורדובה הארגנטינאית, אך כבר לאחר כמה שבועות עזב אותה וחתם במכבי ראשון לציון, ממנה שוחרר לאחר כחודשיים. לאחר מכן לא המשיך בקריירת המשחק ופרש ממשחק פעיל.

==קישורים חיצוניים==

* [http://www.one.co.il/Player/Current//2,620,1283,31550/%D7%92_%D7%99%D7%99%D7%A1%D7%95%D7%9F_%D7%95%D7%95%D7%9C%D7%A1 פרופיל] באתר ONE
* 

קטגוריה:כדורסלני הפועל ירושלים
קטגוריה:כדורסלני עירוני נהריה
קטגוריה:כדורסלני מכבי ראשון לציון
קטגוריה:כדורסלני א.ס. רמת השרון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני קאפו ד'אורלנדו
קטגוריה:כדורסלני אוניברסיטת המדינה של אינדיאנה
קטגוריה:כדורסלני דן בוס
קטגוריה:אוהיו: כדורסלנים
קטגוריה:אמריקאים שנולדו ב-1976
עיוורון לילה

עיוורון לילה מציין מצב שבו קשה או בלתי אפשרי לאדם לראות באור נמוך או בחושך קל. זהו תסמין של כמה מחלות עיניים. עיוורון לילה יכול להיות מולד או נגרם כתוצאה מפציעה או תת-תזונה (למשל, חוסר בוויטמין A).

הסיבה הנפוצה ביותר להתפתחות עיוורון לילה היא רטיניטיס פיגמנטוזה – מחלה שבה תאים קולטי אור ברשתית מאבדים בהדרגה את יכולתם להגיב לאור. חולים הלוקים במחלה גנטית זו סובלים מעיוורון לילה מתקדם ובסופו של דבר גם ראייתם באור יום עלולה להיפגע. עוד סיבה לעיוורון לילה הוא מחסור בוויטמין A. במלחמת העולם השנייה הופץ מידע שגוי על ידי הבריטים כדי לחפות על הסיבה להצלחת משימותיהם בלילה. הצלחתם, לטענתם, הייתה טמונה בראייה לילית משופרת והטייסים קיבלו עידוד לאכול הרבה גזר המכיל, בין היתר, כמות גדולה של ויטמין A. הסיבה הממשית להצלחתם בלילה הייתה השימוש בטכנולוגיות מכ"ם מתקדמות.

עיוורון לילה נפוץ בקרב גברים יותר מבקרב נשים.

==קישורים חיצוניים==

* ד"ר עדיאל ברק, [http://c3.ort.org.il/Apps/Public/GetFile.aspx?inline=yes&f=Files/e3c72951-67b6-4e9b-b632-49b6cc97c341/b2b227c4-4275-4f4b-bd8f-93307e8d7d4e/bde31c4c-bcf3-487d-b4a5-9b04c0fb7270/156A057D-7587-4B09-B0D9-47DAA2298113.doc&n=%D7%A2%D7%99%D7%95%D7%95%D7%A8%D7%95%D7%9F%20%D7%9C%D7%99%D7%9C%D7%94.doc עיוורון לילה]
* 

קטגוריה:הפרעות בראייה ועיוורון
הרשות לנהיגה ספורטיבית

אימון [[ראלי בדרום ישראל]]
הרשות לנהיגה ספורטיבית היא רשות שתפקידה לפקח על הספורט המוטורי בישראל. 

הרשות הוקמה בשנת 2007, בעקבות אישור חוק הנהיגה הספורטיבית, במטרה לפקח על קיומן של תחרויות ונהיגה ספורטיבית בישראל. הרשות, בראשה עומד יוסי ניסן, פועלת במסגרת משרד התרבות והספורט. מיום אישור החוק, קידמה הרשות בשיתוף עם משרד התחבורה וגופים נוספים את ניסוחן ואישורן של 15 תקנות, אשר נועדו להניח את היסודות החוקיים והארגוניים לנהיגה הספורטיבית בישראל. ניסוח ואישור התקנות ארך עד שנת 2010 ועד אותה עת טרם אושר קיום תחרויות ספורט מוטורי בישראל. 

הרשות מנפיקה רישיונות לכלים המיועדים לנהיגה ספורטיבית, רישיונות לנהגים, אישורים לקיום אירועים לנהיגה ספורטיבית, רישיונות למסלולים, ייבוא כלים וחלפים ועוד. משרד התרבות והספורט הכיר בשלוש התאחדויות לנהיגה ספורטיבית הפעילות בישראל, ואף החל בהכשרה של מדריכים, מאמנים ובוחני כלים. 

קיומו של חוק הנהיגה הספורטיבית והרשות המפקחת על הספורט המוטורי הם ייחודים לישראל. במדינות אחרות בעולם מתקיימות תחרויות ספורט מוטורי ללא פיקוח של המדינה, אלא על פי כללים של אגודות פרטיות ופדרציות בינלאומיות. ביקורת מוטלת על תפקוד הרשות בשל הבירוקרטיה השלטת שמונעת התפתחות של הספורט המוטורי ונטען כי פקידי הרשות אינם מקלים את פיתוח מסלולי המרוצים..
משרדי הרשות ממוקמים בתל אביב ובירושלים.
מאז 2019 מנהל הרשות לנהיגה ספורטיבית הוא דימיטרי קוזניצוב. 
==ראשי הרשות==
* יוסי ניסן (2007 - 2013)
* יניב אסרף (ממלא מקום 2013)
* אילן ג'ורג'י (ממלא מקום 2013)
* יוסי ניסן (2014 - 2018)
* דמיטרי קוזניצוב (2019 ואילך)

==קישורים חיצוניים==
* [https://www.gov.il/he/departments/units/sporty_driving הרשות לנהיגה ספורטיבית], אתר משרד התרבות והספורט
* [https://web.archive.org/web/20160304000044/http://www.fullgaz.co.il/xpages/article.php?i=46544 הרשות לנהיגה ספורטיבית: דו"ח מצב], אתר פול-גז, יולי 2009

קטגוריה:ישראל: ספורט מוטורי
קטגוריה:ישראל: תחבורה
חורבת אל כום

חורבת אל כום (חירבת אל כום) היא תל ארכאולוגי הממוקם בשיפוליהם המערביים של הרי חברון. על פי ממצאיו, התל היה מיושב בתקופת הברונזה הקדומה 2–3 והמשיך להתקיים בתקופת בית ראשון ובית שני. בית קברות גדול מתקופת ממלכת יהודה נמצא בצדו הדרומי של התל.

באתר התגלו שלוש כתובות קבורה יהודאיות מהמאות ה-8-7 לפנה"ס (שתיים מהן מוצגות במוזיאון ישראל), וכן אוסטרקונים בארמית, עברית ויוונית מתקופת בית שני, האחד מהם הוא שטר חוב הכתוב בשני נוסחים - עברי ויווני.

האתר נחפר בשנים 1968–1971 על ידי הארכאולוג האמריקאי ויליאם דיוור.
זיהויו ההיסטורי של האתר איננו ודאי. אחת האפשרויות שהוצעו היא העיר המקראית מקדה, שנמצאת על פי המקור המקראי בנחלת שבט יהודה בקרבת תל לכיש. אפשרות אחרת היא העיר שפיר המוזכרת בספר מיכה (על סמך שם הנחל הסמוך - ואדי א-סיפר).

כיום האתר שוכן בשטח היישוב אל-כום שברשות הפלסטינית כשנים עשר ק"מ ממערב לחברון, כשלושה ק"מ מהיישוב שקף וכארבעה ק"מ מן ההתנחלויות אדורה ונגוהות.

== כתובות הקבורה ==
=== כתובת אריהו ===
תרשים של הכתובת מחורבת אל כום
בפתח אחד הקברים הייתה חרותה בסלע כתובת בכתב עברי קדום המתוארכת לתקופה 700–750 לפנה"ס. יחד עם הכתובת היה עיטור בדמות כף יד אנושית. הכתובת נשדדה על ידי תושבי המקום ונמכרה לדיוור כשחפר במקום. הכיתוב מרושל, וניכר שהיוצר התמקד בכף היד ולא בכיתוב. בשל חריתת הכתב המרושלת והחריתות הרבות מסביב לכתובת, התקשו החוקרים לפענח את הכתובת, והפענוח הנפוץ הוא:<ref name=":0">שמואל אחיטוב, אסופת כתובות עבריות, מוסד ביאליק, 1992, עמ' 115–111</ref>
{|
!הכתובת בכתב עברי קדום <small>(הערה: האותיות הן אילוסטרציה, הן אינן זהות במדויק לאותיות המקור)</small>
!תעתיק לאותיות מודרניות
|-
|
|
|}
כתובת אריהו, עם פירוש אפשרי לכל אות
בפינה השמאלית התחתונה, הרחק מהכתובת העיקרית, כתוב "ולאשרתה", כאשר האותיות ר' וה' כתובות פעמיים, אחת מתחת לשנייה.

משמעות הכתובת בעברית מודרנית היא:<ref name=":0" />

בדומה לממצאי כונתילת עג'רוד (חורבת תימן) ובמיוחד הכתובות שנמצאו בה, הכתובת מראה שהיו מתושבי ממלכת יהודה שעבדו את יהוה ואשרה כאל ובת זוגו, ולא רק פשוטי העם שבהם.<ref name=":0" /><ref></ref> היעדרה של אשרה מהמקרא כאלה לגיטימית נובע מעריכתו בירושלים בתקופה שלאחר חורבן בית ראשון, שהוציאה כל אזכור לה במקרא שהחל לעבור קאנוניזציה בימיהם.<ref></ref>

הכתובת מחורבת אל כום, יחד עם כתובות חורבת תימן והארכיונים הגדולים שהתגלו בלבנט (כגון במרי, אוגרית ואמר), יצרו מפנה בתפיסת הדת הישראלית הקדומה בעשורים האחרונים, וביססו את היותה נטועה במכלול האמונות הכנעניות/לבנטיניות/שמיות צפון־מערביות שמסביבה.<ref></ref><ref></ref>

=== כתובות בני נתניהו ===
שתי כתובות שנמצאו באותה מערה ובאותו קבר, מיחסות את בעלי הכתובת לאותו אב. הכתובת הראשונה חרותה בסלע משמאל לפתח החדר, והשנייה נצבעה בשחור מעל הפתח. שתי הכתובות מתוארכות למאה ה-7 לפנה"ס.
כתובת עופי בן נתניהו
תוכן הכתובת החרותה הוא:<ref name=":0" />

תוכן הכתובת הצבועה הוא:<ref name=":0" />

== ראו גם ==

* כתובות חורבת תימן
* יהוה
* אשרה (אלה)

== קישורים חיצוניים ==
* 
* [http://www.youtube.com/watch?v=jO6Q_dNCHhI#t=3m15s הרצאה של ויליאם דיוור ובה הוא מציג את ממצאיו בתל]
* – כתובת אריהו
* 

==הערות שוליים==

קטגוריה:כתובות בעברית עתיקה
קטגוריה:ארכאולוגיה מקראית
ריכרד שטיין

ריכרד שטיין (1898 - כ"ח בשבט ה'תשל"ט, 25 בפברואר 1979) היה מחלוצי רפואת העיניים בישראל. פרופסור לרפואת עיניים, הפקולטה לרפואה באוניברסיטת תל אביב.

== חייו ==
שטיין נולד בצ'כוסלובקיה, למד בה רפואה ועבר בה את מלחמת העולם השנייה כשהוא משמש רופא בגטו טרזין, ומשנת 1944 עמד בראש השירות הרפואי בגטו. בשנת 1948 נענה לבקשתו של הד"ר חיים שיבא ועלה לישראל עם רעייתו, אף היא רופאת עיניים, לצורך ניהול שירות העיניים בבית חולים תל השומר.

ד"ר אפרים סיני שאיפשר לפרופ' שטיין לנתח במחלקתו בבית החולים הדסה (תל אביב) לאחר עלייתו לישראל סיפר: "אחרי מלחמת השחרור בא דוצנט ד"ר ריכרד שטיין, בשעתו היה כלוא בטרזיינשטט. הוא היה מאושר לבוא לבית החולים, לראות שוב חולים ולנתח. הניתוח הראשון שעשה אצלנו היה מקרה של הפרדות הרשתית. למרות שביצע את הניתוח בסביבה זרה ובמכשירים שלא היו מוכרים לו-עלה הניתוח יפה. הוא ניתח במחלקתי גם לאחר מכן, ומעודו לא סירב לבקשתי לבוא לייעוץ. הוא היה מגדולי רופאי-העיניים בארץ במשך עשרות שנים, ובעל שיעור קומה בינלאומי. גם יהודי וציוני טוב היה, והקפיד לדבר עברית רהוטה בוועידות שלנו".

שטיין ייסד בשנת 1949 את המחלקה לכירורגיית עיניים בתל השומר ושימש בה מנתח יחיד. במשך שנים רבות ביצע במחלקתו ניתוחי השתלות קרנית. בשנת 1967 עלה לכותרות לאחר שביצע השתלת קרנית ללא שקיבל רשות ממשפחת הנפטר. במהלך שנות ה-60, נקלטו במחלקה שבעה רופאים נוספים והוקמו במחלקה יחידות משנה לטיפול במחלות עיניים שונות. בראשית שנות ה-70 צמצם את פעילותו, ובשנת 1976 פרש לגמלאות והוחלף בראשות המחלקה על ידי מיכאל בלומנטל. בשנת 1978 נוסד ביוזמתו, ובסיוע משפחת גולדשלגר, המכון לחקר העין, הפועל בבית החולים בחסות אוניברסיטת תל אביב, ומרכז במבנה אחד את כל מגוון שירותי רפואת העיניים.

לפרופ' שטיין היה זיכרון פנומנלי ויכולת שכלית מרשימה נוסף על המיומנות הניתוחית המיוחדת.

בשנת ה'תשל"ג (1972) הוענק לשטיין פרס ישראל לרפואה. על שמו נקרא רחוב בבאר שבע, ומוענק פרס שנתי באוניברסיטת תל אביב להצטיינות בחקר רפואת עיניים.

תלמידו פרופ' משה לזר ניהל את מחלקת עיניים בבית החולים איכילוב במשך עשרות שנים. בתו היחידה רות היא רופאת עיניים.

==הערות שוליים==

קטגוריה:זוכי פרס ישראל לרפואה
קטגוריה:יהודים בשואה: צ'כוסלובקיה
קטגוריה:רופאים יהודים
קטגוריה:רופאי עיניים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1898
קטגוריה:ישראלים שנפטרו ב-1979
שרה הסטרין-לרנר

שרה הסטרין-לרנר (1 במאי 1918 - 18 בנובמבר 2017) הייתה חוקרת ישראלית בתחום הפיזיולוגיה. כלת פרס ישראל למדעי הרפואה לשנת 1955.

==ביוגרפיה==
הסטרין נולדה בוויניפג שבקנדה. הוריה, יוסף ומרים הסטרין, היו קשורים בפעילות הציונית של אזור מגוריהם. בשנות ילדותה אירחו בביתם רבים מבכירי תנועת העבודה שעסקו בשליחות בצפון אמריקה, בהם רחל ינאית בן-צבי, זלמן שזר ויהודה אבן שמואל. לאחר עלייתם לארץ ישראל, בשנת 1932, שימש אביה מזכיר המחלקה המדינית של הסוכנות היהודית תחת ניהולו של ברל לוקר ומנהל המכון החקלאי. אחיה, שלמה, שימש לימים פרופסור לביוכימיה ובשנת 1957 זכה בפרס ישראל למדעים מדויקים.

==מחקר והוראה==
בארץ למדה הסטרין זואולוגיה ובלימודי הדוקטורט עסקה בפיזיולוגיה פתולוגית. היא נמנתה בין ראשוני הסגל האקדמי של המחלקה לפיזיולוגיה באוניברסיטה העברית בירושלים. בשנת 1961 יצאה לשנת שבתון ועבדה עם פרופסור הוקין ב-אוניברסיטת מדיסון במדינת ויסקונסין בארצות הברית.

==פרס ישראל==
מחקרה המשותף עם בנימין שפירא בנושא ספיגת גלוקוז זיכה אותם בפרס ישראל למדעי הרפואה לשנת 1955.

==קישורים חיצוניים==

== הערות שוליים ==

קטגוריה:נשות העלייה החמישית
קטגוריה:אנשי העלייה החמישית
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכות פרס ישראל לרפואה
קטגוריה:זוכי פרס ישראל לרפואה
קטגוריה:סגל האוניברסיטה העברית בירושלים: רפואה
קטגוריה:פיזיולוגיות ישראליות
קטגוריה:נשים הקבורות בבית הקברות ירקון
קטגוריה:זוכי פרס ישראל לשנת 1955
קטגוריה:מדענים ישראלים
קטגוריה:ישראליות שנולדו ב-1918
קטגוריה:ישראלים שנולדו ב-1918
קטגוריה:ישראליות שנפטרו ב-2017
קטגוריה:ישראלים שנפטרו ב-2017
יניב מורוזובסקי

יניב מורוזובסקי (נולד ב־19 באוגוסט 1983) הוא קריין ושדרן רדיו ישראלי, סמנכ"ל התוכן והפיתוח של רדיו 103fm, ומחלוצי הרדיו האינטרנטי בישראל. לשעבר מנהל חטיבת הבידור של קול ישראל, מנהל תחנת הרדיו רשת ג', ואיש גלי צה"ל.

==ביוגרפיה==
את דרכו הרדיופונית החל מורוזובסקי בשנת 1997, כשהיה בן 15 בלבד, ושימש כמגיש, עורך וכתב ברדיו אמצע הדרך, באותו זמן החל גם לתקלט במועדונים ולערוך תוכני שידור בערוץ הקהילתי.

ב־2001 התגייס לגלי צה"ל. שירת כקריין ומגיש של תוכניות אקטואליה, מוזיקה ובידור; קריין את מהדורות החדשות ושידר רצועות מוזיקה בגלגלצ. כמו כן מורוזובסקי ערך והגיש מגוון של תוכניות לילה, ביניהן: "לא רוצים לישון בשמירה", שהגיש עם השחקנית שרון זליקובסקי; "לא רוצים לישון - רוצים להשתגע" לצד גדעון אוקו; וכמו כן גם את "הדיסקוטק" ואת "לא רוצים לישון בשישי".

ב־2004 הקים חברת קריינות על מנת לשווק את שירותיו, הפועלת עד היום. החברה מספקת שירותי קריינות והפקה של זמרירים לרדיו ולאינטרנט. כמו כן ניהל באותה שנה את התוכן של ערוץ השידורים "Music Box Israel" של רשת השידור yes.

ב־2005 הצטרף לצוות הרדיו האינטרנטי Radi-YO, והיה מבכירי ממשיכת דרכה - רדיו ClickFM. במקביל הצטרף לצוות רדיו דרום, שם החל לערוך ולהגיש תוכנית בוקר יומית ואת יומן האקטואליה המרכזי של התחנה.

ב־2006 מונה למנהל תחנת הרדיו החינוכי רדיו קול רמת השרון. ב־2008 החל לשמש במקביל קריין ועורך בדסק מבזקי הרדיו של חברת החדשות ששודרו ברדיו 99<ref></ref>.

ב־2010 הקים מורוזובסקי את תחנת הרדיו האינטרנטית Click2Dance, ומשנת 2014 את ממשיכת דרכה ברשת, [http://radioDANCE.co.il radioDANCE].

ב־2012 מונה למנהל חטיבת הבידור של קול ישראל ולמנהל תחנת הרדיו רשת ג', ובכך הפך למנהל הצעיר ביותר שגויס לשורות קול ישראל מאז ומעולם. מינויו לא הוארך בתום תקופת הניסיון. בשנת 2017 קיבל פיצוי מהרשות אחרי שתבע אותה על הליך פיטורים לא תקין.

ב־2014 מונה לעורך חדשות בעיתון ישראל היום, ובהמשך לראש דסק ניו מדיה ולעורך מוספי הצרכנות והבריאות של העיתון. במקביל, החל לערוך ולהגיש ברדיו eco99fm.

ב־2018 הצטרף לשורות רדיו 103fm כעורך האתר הראשי, ובהמשך כעורך, מגיש ומנהל מחלקת הפרומו של התחנה. ב־2022 עזב את התחנה לטובת ניהול תחנת הרדיו של חברת מימון ישיר, ואולם בשנת 2023 שב לרדיו 103fm בתפקיד סמנכ"ל התוכן והפיתוח.

כיום, מורוזובסקי מרצה בין השאר בבית הספר לתקשורת של אוניברסיטת אריאל ובקורסי רדיו וקריינות ברחבי הארץ. כמו כן, משמש יועץ לתחומי רדיו, פודקאסטים ודיגיטל למגוון גופים בישראל ובעולם. במסגרת זו, בשנת 2023 שימש יועץ לנושאי חדשנות בשידורי חדשות עבור תאגיד השידור הישראלי כאן, ופרויקטור לרענון מהדורת החדשות של תחנת כאן רשת ב'<ref></ref>.

למורוזובסקי תואר ראשון במנהל עסקים. הוא נשוי, אב ל־3, מתגורר במושב סלעית שבשומרון.

==קישורים חיצוניים==
* [http://Yaniv.TV/ אתר הבית של יניב מורוזובסקי]
* 
* [https://103fm.maariv.co.il/tags/tag.aspx?gntVQ=GJFHG ארכיון כתבות יניב מורוזובסקי באתר 103fm]
* [https://www.israelhayom.co.il/writer/%D7%99%D7%A0%D7%99%D7%91-%D7%9E%D7%95%D7%A8%D7%95%D7%96%D7%95%D7%91%D7%A1%D7%A7%D7%99 ארכיון כתבות יניב מורוזובסקי באתר ישראל היום]
* 
* 

==הערות שוליים==

קטגוריה:שדרני רדיו ישראלים
קטגוריה:בוגרי תיכון טשרניחובסקי
קטגוריה:חיילי גלי צה"ל
קטגוריה:סגל אוניברסיטת אריאל בשומרון: בית ספר לתקשורת
קטגוריה:סגל רדיו דרום
קטגוריה:ישראלים שנולדו ב-1983
יריד ההבלים (סרט, 2004)

יריד ההבלים (באנגלית: Vanity Fair) הוא סרט דרמה רומנטית משנת 2004 שביימה מירה נאיר עיבוד לרומן באותו שם מאת הסופר האנגלי ויליאם מייקפיס תאקרי. הרומן שימש בסיס למספר רב של עיבודים קולנועיים וטלוויזיוניים. גרסה זו סוטה בצורה משמעותית מהמקור הספרותי, בעיקר באופייה של הגיבורה בקי שארפ.

הסרט היה מועמד לפרס אריה הזהב בפסטיבל הסרטים של ונציה בשנת 2004.

==צוות השחקנים==
* ריס וית'רספון – רבקה (בקי) שארפ קרולי
* אנג'ליקה מנדי – רבקה שארפ הקטנה
* רומולה גאראי – אמיליה סדלי אוזבורן
* ג'יימס פיורפוי – רודון קרולי
* ג'ונתן ריס מיירס – ג'ורג' אוזבורן
* ריס איוואנס – ויליאם דובין
* איילין אטקינס – מיס מטילדה קרולי
* ג'רלדין מקיואן – ליידי סאותדאון
* גבריאל ביירן – מרקיז סטיין
* בוב הוסקינס – סר פיט קרולי האב
* דאגלס הודג' – פיט קרולי הבן
* נטשה ליטל – ליידי ג'יין שיפשיינקס קרולי
* מג ויין אוון – ליידי קרולי
* ג'ים ברודבנט – ג'ון אוזבורן
* טוני מאודסליי – ג'וזף (ג'וס) סדלי
* ג'ון פרנקלין רובינס – מר סדלי
* דברה פינדלי – גברת סדלי
* ברברה לי-האנט – ליידי בייראקרס
* ניקולס ג'ונס – לורד דרלינגטון
* ריצ'רד מקייב – המלך
* רוברט פטינסון – רודי קרולי הבוגר (מופיע רק בסצנות שנמחקו)
* קייט פליטווד

==קישורים חיצוניים==
* 

* [https://web.archive.org/web/20101016151616/http://go.walla.co.il/vanity/ האתר הישראלי של הסרט] 
* [https://web.archive.org/web/20160303195716/http://www.kan-naim.co.il/artical.asp?id=5695 על הסרט והשחקנים באתר "כאן נעים"] 

קטגוריה:סרטי 2004
קטגוריה:סרטי דרמה רומנטית
קטגוריה:סרטים אמריקאיים
קטגוריה:סרטים מבוססי ספרים
יצחק זוסמן

יצחק זוסמן (תרי"ג, 1853 - כ"ב בטבת תש"י, 11 בינואר 1950), מעולי העלייה השנייה, ממקימי המושבה באר יעקב.

נולד בעיירה פאוליץ (פובוליטש) שבמחוז קייב, בתחום המושב של האימפריה הרוסית (כיום באוקראינה). קיבל חינוך יהודי מסורתי בחדר ובישיבות.

נשא לאשה את מרים לבית קרצ'מסקי, ולזוג נולדו מספר ילדים: יוסף, שלמה, עדינה (לימים שבח), אסתר, שרה (לימים רודומין) ודב ברל. התגוררו ברומנובקה שבמחוז גליציה.

בעירו התפרנס מנגרות והיה בעל נגרייה. היה מראשוני חובבי ציון.

בשנת 1905 עלה לארץ ישראל עם משפחתו, והתיישב בראשון לציון.
ב-1907 היה מראשוני קוני האדמות באזור באר יעקב; רכש 75 דונם, והיה שותף לייסוד המושבה, יחד עם קבוצה של משפחות ורווקים עולי מזרח אירופה, פרס וארגנטינה, וגרעין חקלאי של יהודים-קווקזים מדאגסטן בהנהגת הרב יעקב.

נפטר ב-1950, ונקבר בבאר יעקב.

==קישורים חיצוניים==
*[http://gen-mus.co.il/person/?id=1194 יצחק זוסמן] , באלבום המשפחות - עדת ראשון לציון
*
* 

==הערות שוליים==

קטגוריה:אנשי העלייה השנייה
קטגוריה:ישראלים ילידי האימפריה הרוסית
קטגוריה:באר יעקב: אישים
קטגוריה:ישראלים שנולדו ב-1853
קטגוריה:ישראלים שנפטרו ב-1950
ג'ודי (קולקטיב אמנותי)

ממוזער
ג'ודי או ג'ודי. אורג (באנגלית: Jodi.org או Jodi) הם קולקטיב אמנותי של זוג יוצרים אירופאים הנשואים זה לזה, ג'ואן הימסקרק (1968, הולנד) ודירק פסמנס (1965, בלגיה), שם הקבוצה הוא הלחם של שמותיהם הפרטיים. במסגרת שיכון אמן בעמק הסיליקון התחילו להתעניין בתוכנה.

שניהם החלו את דרכם כאמני פאנק, לשניהם רקע בצילום, ווידאו ארט, מאז אמצע שנות התשעים הם החלו ליצור עבודות אמנות ברשת האינטרנט, כמה שנים מאוחר יותר הם פנו לאמנות-תוכנה ולשינוי אמנותי של משחקי מחשב. מאז 2002 הם נמצאים בשלב אשר הם מתארים כשלב "תפיסת המסך" ("Screen Grab") אשר בו הם יוצרים עבודות וידאו על ידי הקלטת מסך המחשב תוך כדי משחק, עבודה או תכנות.

לאלו אשר לא מכירים את בדיחותיהם הקונספטואליות עבודתם נראית לא נגישה כלל ולא ברורה, לדוגמה, עבודתם משנת 1995, Art meets Media: adventures in perception נראית במבט ראשון כאוסף של טקסט חסר משמעות, אך כאשר מסתכלים על קוד ה-HTML בו נכתב האתר, מזהים שרטוטים של פצצות מימן ופצצות אטום.
עבודותיהם המוקדמות השתמשו לרוב בטקטיקה זו של חיקוי תקלות מחשב או וירוסים, אתר זה משקף את הגישה הבורחסית והלא ליניארית לכתיבת HTML. 

בעבודותיהם מהזמן האחרון, הם שינו משחקי מחשב ישנים כמו Wolfenstein 3D, "קוויק" והחדש שבהם "מאקס פיין 2" בשביל ליצור משחקי אמנות. גישתם של ג'ודי לשינוי משחקי מחשב ניתנת להשוואה ברמות רבות לגישה של הדקונסטרוקטיביזם בארכיטקטורה, מכיוון שהם מפרקים את המשחק למרכיביו הבסיסים, ואז מרכיבים אותם מחדש לצורה שאינה הגיונית בצורה אינטואיטיבית.
אחד השינויים היותר ידועים שעשו ל"קוויק", מציב את השחקן בתוך קובייה סגורה עם דפוסים מתפתלים שחורים ולבנים מכל צד. הדפוסים הם למעשה תקלה במנוע הרינדור של המשחק שנתגלתה על ידי האמנים, ככל הנראה על ידי ניסוי וטעייה, הדבר קורה בצורה ישירה כאשר המנוע של המשחק מנסה ונכשל לייצר את פנים הקובייה בדפוס שחור לבן שאמור להיות דמוי לוח שחמט.

שלב "תפיסת המסך" של ג'ודי, החל במייצג בעל ארבעה מסכים שנקרא: "My Desktop", שהוצג לראשונה (2002) ב Plugin Media Lab שבבזל.
העבודה למראית עין תיארה מחשבי מקינטוש שנראו כתקולים ומבצעים משימות מוזרות כמו פתיחת חלונות ברצף, קבצים משכפלים את עצמם ללא סוף וצלילי הודעות שגיאה ברקע, אך לא הייתה זו בעיה במחשב כי אם בעיה במשתמש, 
כדי ליצור וידאו זה ג'ודי לחצו על העכבר וגררו דברים בצורה כה קיצונית כך שנראה שאף בן אנוש לא יכול להיות בשליטת המתרחש, אך בהדרגה הצופה היה מבין כי אכן מדובר בבן אדם שעומד מאחורי התקלות.

עבודתם הופיעה בתצוגות ופסטיבלים שונים, כמו דוקיומנטה איקס (1997). הם קיבלו פרס וובי (1999) בקטגוריית אמנות.

==קישורים חיצוניים==

* 
* [https://joid.org/archive/ ארכיב]

קטגוריה:אמנים בלגים
קטגוריה:אמנים הולנדים
איחוד לובלין

הסכם איחוד לובלין
[[יאן מטייקו, איחוד לובלין, 1569]]
איחוד לובלין היה איחוד היסטורי אשר המיר את האיחוד הפרסונלי של ממלכת פולין והדוכסות הגדולה של ליטא באיחוד אמיתי.

בעקבות קשרים אתניים, כלכליים ותרבותיים, ובמיוחד כתוצאה מלחץ צבאי אשר הופעל ממזרח, נחתם בלובלין ב-1 ביולי 1569 הסכם איחוד בו נקבע שלמדינה המאוחדת – האיחוד הפולני-ליטאי (שנודע גם כרפובליקת שני העמים) – יהיו מלך, פרלמנט ומטבע משותפים, אולם לכל צד יהיו הון משלו, גוף מינהלי עצמאי ומערכת שיפוט נפרדים. פולין וליטא היו אמורות להיות מובחנות, שוות חלקים של הפדרציה, כשכל אחת מהן שומרת על צבא, אוצר, מינהל אזרחי וחוקים משלה. שתי המדינות הסכימו לשתף פעולה זו עם זו בנושא מדיניות חוץ, אולם פולין, שהחזיקה את האדמות הליטאיות בהן תפסה, הייתה בעלת ייצוג גדול יותר באיחוד והפכה לשותפה הדומיננטית. המדינה הפולנית-ליטאית נותרה ישות פוליטית אחת עד לחלוקתה לקראת סוף המאה ה-18.<ref></ref>

המדינה המאוחדת הפכה עד מהרה למעצמה אזורית – מהמדינות העשירות והחזקות ביותר באירופה במאות ה-16–18, והביאה את פולין לשיא התפשטותה הגאוגרפית, כאשר המדינה השתרעה עתה מהרי הקרפטים עד הים הבלטי, וכללה חלקים נרחבים מהשטח המוחזק כיום בידי אוקראינה ובלארוס.

==קישורים חיצוניים==

* 

==הערות שוליים==

קטגוריה:ליטא: היסטוריה
קטגוריה:פולין: היסטוריה
קטגוריה:אירופה: היסטוריה
קטגוריה:המאה ה-16
קטגוריה:בריתות
קטגוריה:אמנות והסכמים במאה ה-16
קטגוריה:איחודים לאומיים
העברה אנטיגנית

איור המדגים את פוטנציאל ההעברה האנטיגנית של נגיף השפעת בין בעלי חיים שונים
העברה אנטיגנית (Antigenic shift) הוא התהליך בו לפחות שני זנים של נגיף (או נגיפים שונים), בפרט נגיף השפעת, מתחברים ליצור זן נגיף חדש בעל תערובת של אנטיגנים מהנגיפים המקוריים. בדרך כלל הביטוי העברה אנטיגנית מתייחס לשפעת משום שזו הדוגמה הידועה ביותר לתופעה.

אין לבלבל העברה אנטיגנית עם סחיפה אנטיגנית (Antigenic drift) שהוא התהליך של שינויים בנגיף עקב מוטציות פנימיות. בכל זני השפעת (A,B,C) מתרחשת סחיפה אנטיגנית אבל רק בשפעת A מתרחשת העברה אנטיגנית. זה נובע מכך ששפעת A היא זן השפעת היחיד התוקף גם בני אדם וגם בעלי חיים אחרים, מה שנותן את האפשרות לתא נתון להדבק בשני סוגי שפעת בו זמנית ולאפשר העברה אנטיגנית היוצרת זן שפעת חדש.

קטגוריה:שפעות ודלקות ריאות
קטגוריה:אימונולוגיה
קטגוריה:וירולוגיה
ארצ'י שפ

ארצ'י שפ (באנגלית: Archie Shepp נולד ב-24 במאי 1937) הוא נגן סקסופון טנור אפרו-אמריקאי. הוא מוכר בעיקר בזכות יצירותיו החדשניות משנות השישים, כגון שיתופי הפעולה עם ג'ון קולטריין וססיל טיילור בג'אז החופשי, וכן מרכזיותו בסצנת הג'אז של ניו יורק. כמו כן, הוא התפרסם בגישתו האפרוצנטרית למוזיקה.

שפ הוא גם מחזאי. בין מחזותיו: "הקומוניסט" משנת 1960 ו"ליידי דיי: טרגדיה מוזיקלית" מ-1972. שתי ההצגות הופקו על ידי רוברט קלפין ומרכז התיאטרון של צ'לסי.

==חייו==
ארצ'י שפ נולד בפורט לודרדייל, פלורידה, אך גדל בפילדלפיה שבפנסילבניה. הוא למד פסנתר, סקסופון אלט וקלרינט לפני שהשתקע בטנור. אם כי לעיתים הוא עוד מנגן בפסנתר ובסקסופון אלט. בשנים 1955-1959 למד תיאטרון, תחום אותו נטש כמעט באופן מוחלט לטובת המוזיקה.

שפ ניגן מעט ג'אז לטיני לפני שהחל לעבוד בהרכב של פסנתרן האוונגרד ססיל טיילור. שפ מופיע בחמישה אלבומים של טיילור, ביניהם: Air, The World of Cecil Taylor ו-Cell Walk for Celeste.

בשנת 1962 החל להקליט כמוביל. שפ עסק ביצירות רבות פרי עטו של אורנט קולמן לפני שהצטרף לחמישייה החדשנית של ניו יורק (New York Contemporary Five). הערצתו לקולטריין הובילה לאלבום Four for Trane אותו הפיק קולטריין בעצמו. רוב היצירות באלבום הן יצירות של קולטריין שעובדו מחדש על ידי שפ ונגן הטרומבון רוסוול ראד.

שפ אף ניגן בהקלטות של אלבום המופת A Love Supreme, אך אף אחד מהקטעים בהם הופיע לא הגיע לאלבום המקורי. (בהוצאה המחודשת אפשר לשמוע קטע אחד שלו) מאוחר יותר הופיע שפ בשני אלבומים של קולטריין (Ascension ואלבום ההופעה החיה New Thing at Newport).

הקריירה של שפ המריאה, ובמקביל לנגינה עם גדולי המוזיקאים של התקופה, הוא התחיל להתעניין בפוליטיקה. במהלך סוף שנות השישים ותחילת שנות השבעים הוא היה אחד המוזיקאים הבולטים ביותר במאבק זכויות האדם של הקהילה האפרו אמריקאית. שפ הלחין נאומים של מלקולם אקס, כתב מוזיקה עם השפעה אפריקאית ברורה וב-1972 הוציא אלבום בשם Attica Blues כתגובה למהומות בכלא אטיקה.

לאורך השנים שפ ניגן עם נגני ג'אז רבים והיה לאחת הפרסונות המרכזיות בג'אז. הוא ממשיך לנגן ולהופיע גם כיום.

==קישורים חיצוניים==

* 

* 

קטגוריה:נגני ג'אז: סקסופוניסטים
קטגוריה:מוזיקאים אמריקאים
קטגוריה:אמני אריסטה רקורדס
קטגוריה:בוגרי מכללת גודארד
קטגוריה:אמריקאים שנולדו ב-1937
עגלון

עגלון מוביל כרכרה ושני סוסים בווינה, אוגוסט 2021
עגלון הוא אדם שמקצועו נהיגת עגלה, רכב הנמשך על ידי סוס או פרד המיועד להסעת נוסעים או לנשיאת משא.

לפני הופעתן של מכוניות, ובעיקר באירופה של עד אמצע המאה ה-19, היה לתואר המקצוע הזה משמעות מעט שונה, שכן זו הייתה מעין התמחות של משרת או עבד בבית אדון בעל מעמד וממון (אצולה או אחר) כך שבאחוזה גדולה היה העגלון נהג אישי (בצרפתית: chauffeur) של אדון האחוזה, ובאחוזות מעט צנועות יותר היה נושא גם בתפקיד הסייס.

בעגלות הראשונות ישבו העגלונים על רצועה שבין שני הסוסים הראשונים כאשר הם נתמכים על ידי מגפיהם (boots) ומכאן גם כינוי מושב העגלון באנגלית כ-boot, ומשום שהיה העגלון חשוף למזג האוויר שכן לא ישב בקבינה של העגלה היה העגלון המצוי לובש מעילים עבים וארוכים (הנקראים באנגלית box-coats על-שם העגלות שנקראות box-carts – עגלות קופסה – משום שכך נראה תא הנוסעים בעגלה).

== גלריה ==
<gallery>
PikiWiki Israel 11291 Landscape view.jpg|עגלון ועגלתו במעברת בית שמש
Topinin Yamschik.jpg|דמותו של "יאמשיק", עגלון רוסי, נשען על שוט (מאת וסילי טרופינין, סביבות 1820)
</gallery>


==קישורים חיצוניים==

* דוד אסף, [http://onegshabbat.blogspot.com/2019/06/1900.html קראו לו ליפא העגלון: תקנות העגלונים, ורשה 1900], בבלוג "עונג שבת", 14 ביוני 2019

קטגוריה:מקצועות עבר
קטגוריה:תחבורה
*
מוח מטריושקה

חזון מוח מטריושקה
מוח מטריושקה הוא מבנה על היפותטי המבוסס על מספר כדורי דייסון המקיפים כוכב וזה את זה כבובת מטריושקה רוסית וכך מתעלים את האנרגיה העצומה המופקת מהמבנה לכמות אדירה של יכולת חישוב.

המבנה נהגה לראשונה על ידי המדען האמריקני רוברט ברדבורי.

== במדע בדיוני ==
יכולות החישוב העצומות שמספק מוח המטריושקה העלה רעיונות רבים בספרי המדע הבדיוני של תחילת המאה ה-21. כגון יצירת יקומים מקבילים, חורי תולעת ואף העלאת תודעות שלמות של בני אדם לתוך המוח שתאפשר למעשה חיי נצח.

==ראו גם==
* כדור דייסון
* מנוע כוכבי

קטגוריה:מדעי החלל
קטגוריה:מבני-על
קטגוריה:מחשבים בדיוניים
סרוב (אסטרואיד)

סרוב (שם מלא: 3547 סרוב; באנגלית: &lrm;3547 Serov) הוא אסטרואיד הנמצא בחגורת האסטרואידים במערכת השמש. 

האסטרואיד התגלה על ידי לודמילה זוראבלבה, אסטרונומית רוסיה ב- 2 באוקטובר 1978 במצפה כוכבים בחצי האי קרים (נאוצ'ני). האסטרואיד נקרא על שמו של הצייר רוסי ממוצא יהודי ולנטין סרוב.

==קישורים חיצוניים==

קטגוריה:חגורת האסטרואידים
אפולינרי וסנצוב

אפולינרי מיכאילוביץ' וסנצוב (ברוסית: Аполлинарий Михайлович Васнецов; 6 באוגוסט 1856 – 23 בינואר 1933) היה צייר רוסי ואמן גרפי אשר התמחה בציור סצנות היסטוריות ובייחוד סצנות מההיסטוריה של מוסקבה.

==קורות חיים==
וסנצוב לא רכש השכלה אמנותית או גרפית, אלא למד תחת אחיו, הצייר הידוע ויקטור וסנצוב. 

מאז שנת 1883 התגוררו שני האחים באברמצבו, שם הושפע אפולינרי וסנצוב מהאמן וסילי פולנוב. בין השנים 1898–1899 נסע אפולינרי ברחבי אירופה, ובעקבות סיור זה החל לצייר, בנוסף לסצנות נוף, גם תיאורי נוף היסטוריים. ציורים רבים שלו מתארים את העיר מוסקבה בימי הביניים.

אפולינרי וסנצוב השתתף באיגוד של תערוכת האמנות הנודדת (הפרדויז'ניקי) החל משנת 1899 וחבר באקדמיה הקיסרית לאמנויות מאז שנת 1909. כמו כן הוא היה בין המייסדים של איגוד אמני רוסיה.

==האסטרואיד וסנצוב==
בשנת 1978 נקרא אסטרואיד וסנצוב 3586 שהתגלה על ידי האסטרונומית הסובייטית לודמילה ז'וראבליובה על שמו ועל שם אחיו.
<gallery>
Аполлинарий Васнецов Кремль.jpg|הקרמלין, 1892
Oprichnik by Vasnetsov.jpg|רחוב בעיר: תפאורה עבור האופרה האופריצ'ניק מאת פיוטר צ'ייקובסקי, 1911
Image:VasnecovA VMoskovskom.jpg|בתוך הקרמלין
Image:Heralds. Early morning in Kremlin. Beginning of XVII century.jpg|שליחים מגיעים אל הקרמלין
</gallery>

==קישורים חיצוניים==

* [https://web.archive.org/web/20070927005217/http://www.virtualmuseum.ca/Exhibitions/Horizons/En/bio-505.html קורות חיים]
* [https://web.archive.org/web/20120217135232/http://www.artfact.com/features/viewArtist.cfm?artistRef=1QFQKYMCYG קורות חיים]
* 

== הערות שוליים ==

קטגוריה:אמנים שעל שמם כוכב לכת מינורי
קטגוריה:ציירים רוסים
קטגוריה:רוסים שנולדו ב-1856
קטגוריה:רוסים שנפטרו ב-1933